proxectonos/corpus_dominio_legal_administrativo_tmp huggingface dataset:
EXTRACTO da Orde do 8 de maio de 2019 pola que se regulan a convocatoria e a selección de centros docentes non universitarios sostidos con fondos públicos dependentes desta consellería para participaren en actividades de inmersión lingüística en lingua inglesa, English Week, dirixidas ao alumnado de sexto curso de educación primaria e de educación secundaria obrigatoria.
Consellería de Educación, Universidade e Formación Profesional — III. Outras disposicións — 23/05/2019

BDNS (Identif.): 455745.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Ámbito de aplicación
Poderán participar nesta convocatoria os centros docentes non universitarios sostidos con fondos públicos dependentes da Consellería de Educación, Universidade e Formación Profesional nos cales se impartan ensinanzas de educación primaria e de educación secundaria obrigatoria.
Segundo.
Obxecto
Regular a convocatoria e a selección de centros docentes non universitarios para participar en actividades de inmersión en lingua inglesa dirixidas a alumnado de sexto curso de educación primaria e de educación secundaria obrigatoria durante o ano 2019.
Cada centro poderá participar cun máximo de 25 alumnos e/ou alumnas, todos do mesmo nivel educativo.
Non poderán ter a condición de beneficiarios das axudas previstas nesta orde os centros privados concertados nos cales se dea algunha das circunstancias previstas no artigo 10.2 e 3 da Lei 9/2007, do 13 de xuño, de subvencións de Galicia.
Terceiro.
Bases reguladoras
Orde do 8 de maio de 2019 pola que se regulan a convocatoria e a selección de centros docentes non universitarios sostidos con fondos públicos dependentes desta consellería para participaren en actividades de inmersión lingüística en lingua inglesa,
English Week
, dirixidas ao alumnado de sexto curso de educación primaria e de educación secundaria obrigatoria.
Cuarto.
Importe
Importe total da convocatoria: 147.600 euros.
Número de prazas: 300.
Importe individual: 484 euros.
Quinto.
Prazo de presentación de solicitudes
O prazo para a presentación de solicitudes comezará o día seguinte ao da publicación desta orde no
Diario Oficial de Galicia
e rematará o 1 de xullo de 2019.
Santiago de Compostela, 8 de maio de 2019
RESOLUCIÓN do 13 de maio de 2019, da Secretaría Xeral para o Deporte, pola que se dá publicidade dos convenios de colaboración subscritos por esta secretaría no primeiro cuadrimestre do ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 23/05/2019

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade da seguinte relación de convenios, que se incorpora como anexo a esta resolución:
– Convenios de colaboración subscritos pola Secretaría Xeral para o Deporte nos meses de xaneiro, febreiro, marzo e abril de 2019.
Santiago de Compostela, 13 de maio de 2019
RESOLUCIÓN do 10 de maio de 2019, da Secretaría Xeral Técnica da Consellería de Cultura e Turismo, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2019.
Consellería de Cultura e Turismo — III. Outras disposicións — 23/05/2019

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único. Dar publicidade á relación dos convenios subscritos pola Consellería de Cultura e Turismo nos meses de xaneiro, febreiro, marzo e abril do ano 2019 que se incorpora como anexo a esta resolución.
Santiago de Compostela, 10 de maio de 2019
RESOLUCIÓN do 9 de maio de 2019 pola que se dá publicidade aos convenios de colaboración subscritos no primeiro cuadrimestre do ano 2019.
Academia Galega de Seguridade Pública — III. Outras disposicións — 24/05/2019

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos pola Academia Galega de Seguridade Pública nos meses de xaneiro, febreiro, marzo e abril do ano 2019, que se incorpora como anexo a esta resolución.
A Estrada, 9 de maio de 2019
RESOLUCIÓN do 10 de maio de 2019, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do tribunal que deberá elaborar, supervisar e avaliar a proba para a concesión dos premios extraordinarios de bacharelato correspondentes ao curso 2018/19, e se ditan instrucións para a realización da proba correspondente.
Consellería de Educación, Universidade e Formación Profesional — III. Outras disposicións — 24/05/2019

A Orde da Consellería de Educación, Universidade e Formación Profesional do 28 de marzo de 2019, pola que se convocan os premios extraordinarios de bacharelato correspondentes ao curso 2018/19 (
Diario Oficial de Galicia
do 11 de abril), establece, no seu artigo 12, que para elaborar, supervisar e avaliar a proba a persoa titular da Dirección Xeral de Educación, Formación Profesional e Innovación Educativa designará un tribunal composto por un presidente ou unha presidenta, e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de Educación.
De conformidade co establecido no citado artigo 12 e na disposición derradeira primeira da citada Orde do 28 de marzo de 2019 pola que se convocan os premios extraordinarios de bacharelato correspondentes ao curso 2018/19,
Primeiro. Designar os membros do tribunal que deberán elaborar, supervisar e avaliar a proba para a concesión dos premios extraordinarios de bacharelato correspondentes ao curso 2018/19 e facer pública a súa composición, que é a que figura no anexo desta resolución.
Segundo. Fixar o horario, os lugares de realización da proba e as condicións de presentación das persoas candidatas.
1. A proba terá lugar o día 27 de xuño de 2019 de acordo co seguinte horario:
– 9.30 horas, presentación das persoas candidatas.
– 10.15 a 12.15 horas, primeira parte da proba.
– 12.45 a 13.45 horas, segunda parte da proba.
2. Lugares en que se realizará a proba.
Provincia da Coruña:
– Centro Integrado de Formación Profesional (CIFP) Someso. Rúa Someso núm. 6, A Coruña.
Provincia de Lugo:
– IES Sanxillao. Avda. das Fontiñas, núm. 171, Lugo.
Provincia de Ourense:
– IES Ramón Otero Pedrayo. Rúa Padre Feijoo, núm. 19, Ourense.
Provincia de Pontevedra:
– IES Sánchez Cantón. Avenida Raíña Vitoria, Pontevedra.
Terceiro.
Presentación das persoas candidatas
a) As persoas candidatas deberán realizar a proba, con carácter xeral, na provincia a que pertenza o centro educativo no cal se atope o seu expediente académico. A Dirección Xeral de Educación, Formación Profesional e Innovación Educativa poderá autorizar cambios de sede por causas debidamente xustificadas.
b) Para a realización da proba as persoas candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 10 de maio de 2019
RESOLUCIÓN do 13 de maio de 2019, da Dirección Xeral de Educación, Formación Profesional e Innovación Educativa, pola que se publica o anuncio da resolución pola que se regulan os ciclos formativos plurilingües (Estrela PluriFP) para o curso 2019/20.
Consellería de Educación, Universidade e Formación Profesional — III. Outras disposicións — 24/05/2019

Co obxecto de estender o programa de plurilingüismo ás ensinanzas de formación profesional do sistema educativo para o curso 2019/20, a Dirección Xeral de Educación, Formación Profesional resolve anunciar:
Primeiro. Que nas páxinas web da Consellería de Educación, Universidade e Formación Profesional www.edu.xunta.gal e www.edu.xunta.es/fp estarán dispoñibles a regulación e a convocatoria de incorporación de centros para participaren nos ciclos formativos plurilingües (Estrela PluriFP) para o curso 2019/20.
Segundo. Que o prazo de presentación de solicitudes será desde o día seguinte ao da publicación deste anuncio no Diario Oficial de Galicia ata o 21 de xuño de 2019.
Terceiro. Que os centros deberán cubrir a solicitude que figura como anexo I da convocatoria e dirixila á Dirección Xeral de Educación, Formación Profesional e Innovación Educativa da Consellería de Educación, Universidade e Formación Profesional.
Santiago de Compostela, 13 de maio de 2019
RESOLUCIÓN do 3 de maio de 2019, da Secretaría Xeral de Emprego, pola que se dá publicidade das axudas concedidas ao abeiro da Orde do 10 de maio de 2017 pola que se establecen as bases reguladoras do programa de fomento e consolidación do emprego nas pequenas empresas de nova creación, e se procede á súa convocatoria para o ano 2017 (Diario Oficial de Galicia número 97, do 23 de maio de 2017).
Consellería de Economía, Emprego e Industria — III. Outras disposicións — 24/05/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia.
RESOLVO:
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.40.322C 470.5, ao abeiro da Orde do 10 de maio de 2017 pola que se establecen as bases reguladoras do programa de fomento e consolidación do emprego nas pequenas empresas de nova creación, e se procede á súa convocatoria para o ano 2017.
Convocatoria: Orde do 10 de maio de 2017 pola que se establecen as bases reguladoras do programa de fomento e consolidación do emprego nas pequenas empresas de nova creación, e se procede á súa convocatoria para o ano 2017 (
Diario Oficial de Galicia
número 97, do 23 de maio).
Santiago de Compostela, 3 de maio de 2019
Finalidade: TR807I Programa de fomento e consolidación do emprego nas pequenas empresas de nova creación a través da aplicación orzamentaria 09.40.322C.470.5.
RESOLUCIÓN do 8 de maio de 2019 pola que se dá publicidade das subvencións concedidas ao abeiro da Orde do 19 de decembro de 2017 (Diario Oficial de Galicia número 246, do 29 de decembro), pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2018.
Axencia Galega da Calidade Alimentaria — III. Outras disposicións — 24/05/2019

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás subvencións concedidas ao abeiro da Orde do 19 de decembro de 2017 (DOG nº 246, do 29 de decembro), pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2018, que figuran como anexo desta resolución. As ditas axudas foron aprobadas con cargo á aplicación orzamentaria 13.03.713D.7810, proxecto 2016 00194, cun crédito orzamentario para o ano 2018 de 1.997.138,93 € e un crédito orzamentario para exercicio 2019 de 1.055.596,19 €.
Santiago de Compostela, 8 de maio de 2019
EXTRACTO da Orde do 9 de maio de 2019 pola que se aproban as bases reguladoras para a concesión de subvencións destinadas á contratación de persoas mozas inscritas no Sistema nacional de garantía xuvenil, a través do Programa de cooperación coas entidades sen ánimo de lucro, e se procede á súa convocatoria para o ano 2019 (código de procedemento TR352C).
Consellería de Economía, Emprego e Industria — III. Outras disposicións — 24/05/2019

BDNS (Identif.): 456506.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarias das axudas e subvencións previstas nesta orde as entidades sen ánimo de lucro que na data de publicación da presente convocatoria estean inscritas no Rexistro Único de Entidades Prestadoras de Servizos Sociais (RUEPSS) na categoría de iniciativa social do dito rexistro e que estean incluídas nalgunha das áreas de actuación recollida no RUEPSS: comunidade (servizos comunitarios), dependencia, discapacidade, inclusión, maiores, familia, infancia, menores e igualdade, e sempre que non estean incursas nalgunha das circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo. Obxecto
Esta convocatoria ten por obxecto o financiamento de accións de fomento de emprego en colaboración coas entidades sen ánimo de lucro, a través da contratación durante sete meses de persoas mozas incluídas e que consten como beneficiarias no ficheiro do Sistema nacional de garantía xuvenil, no ámbito da Comunidade Autónoma de Galicia, co obxecto de proporcionarlles unha experiencia e práctica profesional que facilite a súa inserción laboral.
Terceiro. Bases reguladoras
Orde do 9 de maio de 2019 pola que se aproban as bases reguladoras para a concesión de subvencións destinadas á contratación de persoas mozas inscritas no Sistema nacional de garantía xuvenil, a través do Programa de cooperación coas entidades sen ánimo de lucro, e se procede á súa convocatoria para o ano 2019 (código de procedemento
TR352C)
.
Cuarto. Importe
Para a concesión destas axudas destínanse dous millóns cincocentos mil cincuenta e un euros (2.500.051 €).
Quinta. Prazo de presentación de solicitudes
O prazo para a presentación de solicitudes será dun mes, contado desde o día seguinte ao da publicación da presente orde no
Diario Oficial de Galicia
.
Santiago de Compostela, 9 de maio de 2019
DECRETO 51/2019, do 9 de maio, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de fomento da mobilidade sustentable, senda na LU-621, treito A Pobra de San Xiao-Urbanización de Valdriz, coa clave LU/16/251.06, no concello de Láncara.
Consellería de Infraestruturas e Mobilidade — III. Outras disposicións — 24/05/2019

Antecedentes:
Primeiro. No
Diario Oficial de Galicia
núm. 192, do 8 de outubro de 2018, publicouse o Anuncio do 1 de outubro de 2018 polo que se somete ao trámite de información pública o proxecto de fomento da mobilidade sustentable, senda na LU-621, treito A Pobra de San Xiao-Urbanización de Valdriz, coa clave LU/16/251.06, así como a relación individual de bens, dereitos e propietarios afectados polo proxecto referenciado.
Segundo. Tras a análise das alegacións, informes e certificados presentados, o 24 de abril de 2019 apróbase o expediente de información pública e definitivamente o proxecto de fomento da mobilidade sustentable, senda na LU-621, treito A Pobra de San Xiao-Urbanización de Valdriz, coa clave LU/16/251.06.
Este proxecto de construción ten por obxecto a execución dunha senda compartida peón-bici, pola marxe esquerda da estrada LU-621, desde o punto quilométrico 0+580 ao 1+040, no concello de Láncara, cunha lonxitude total de actuación de 460 metros.
Os beneficios esperados con esta iniciativa son, entre outros, a mellora da mobilidade, a mellora da calidade do aire, da saúde, da igualdade e benestar da economía, do patrimonio e do urbanismo.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día nove de maio de dous mil dezanove,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de fomento da mobilidade sustentable, senda na LU-621, treito A Pobra de San Xiao-Urbanización de Valdriz, coa clave LU/16/251.06.
Santiago de Compostela, nove de maio dous mil dezanove
RESOLUCIÓN do 3 de maio de 2019, da Secretaría Xeral de Emprego, pola que se dá publicidade das axudas concedidas polo Programa I (emprego autónomo) ao abeiro da Orde do 18 de xullo de 2017 pola que se establecen as bases reguladoras para a concesión de subvencións destinadas a incentivar o emprego autónomo e a contratación de persoas mozas inscritas no Sistema nacional de garantía xuvenil a través do Programa I (emprego autónomo), Programa II (fomento da contratación por conta allea) e Programa III (programas de cooperación coas entidades sen ánimo de lucro), convocatoria do ano 2017 (Diario Oficial de Galicia número 148, do 4 de agosto de 2017).
Consellería de Economía, Emprego e Industria — III. Outras disposicións — 24/05/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia
RESOLVO:
Ordenar a publicación no
Diario Oficial de Galicia
das subvencións concedidas polo Programa I (emprego autónomo) con cargo á aplicación orzamentaria 11.02.322C.473.0, ao abeiro da Orde do 18 de xullo de 2017 pola que se establecen as bases reguladoras para a concesión de subvencións destinadas a incentivar o emprego autónomo e a contratación de persoas mozas inscritas no Sistema nacional de garantía xuvenil a través do Programa I (emprego autónomo), Programa II (fomento da contratación por conta allea) e Programa III (programas de cooperación coas entidades sen ánimo de lucro), convocatoria do ano 2017.
Convocatoria: Orde do 18 de xullo de 2017 pola que se establecen as bases reguladoras para a concesión de subvencións destinadas a incentivar o emprego autónomo e a contratación de persoas mozas inscritas no Sistema nacional de garantía xuvenil a través do Programa I (emprego autónomo), Programa II (fomento da contratación por conta allea) e Programa III (programas de cooperación coas entidades sen ánimo de lucro), convocatoria do ano 2017 (
Diario Oficial de Galicia
número 148, do 4 de agosto).
Este programa de promoción do emprego autónomo está cofinanciado polo Fondo Social Europeo e pola iniciativa de emprego xuvenil, nunha porcentaxe do 91,89 por cento, no eixe 5, prioridade de investimento 8.2, obxectivo específico 8.2.3 e acción 8.2.3.3 no marco de Programa operativo de emprego xuvenil.
Santiago de Compostela, 3 de maio de 2019
Finalidade: TR341J Programa de promoción do emprego autónomo a través da aplicación orzamentaria 11.02.322C.473.0: subvención polo establecemento como persoa traballadora autónoma.
RESOLUCIÓN do 2 de maio de 2019, da Secretaría Xeral de Emprego, pola que se dá publicidade das axudas do Programa I de promoción do emprego autónomo concedidas ao abeiro da Orde do 7 de febreiro de 2017 pola que se establecen as bases reguladoras do Programa I, de axudas á promoción do emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II de axudas a persoas traballadoras autónomas pola contratación indefinida de persoas asalariadas, e se convocan para o ano 2017 (Diario Oficial de Galicia número 50, do 13 de marzo de 2017).
Consellería de Economía, Emprego e Industria — III. Outras disposicións — 24/05/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.02.322C.472.0, correspondentes ao Programa I de promoción de emprego autónomo ao abeiro da Orde do 7 de febreiro de 2017 pola que se establecen as bases reguladoras do Programa I, de axudas á promoción do emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II de axudas a persoas traballadoras autónomas pola contratación indefinida de persoas asalariadas, e se convocan para o ano 2017.
Convocatoria: Orde do 7 de febreiro de 2017 pola que se establecen as bases reguladoras do Programa I, de axudas á promoción do emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II de axudas a persoas traballadoras autónomas pola contratación indefinida de persoas asalariadas, e se convocan para o ano 2017 (
Diario Oficial de Galicia
número 50, do 13 de marzo).
Este programa de promoción do emprego autónomo está cofinanciado polo Fondo Social Europeo, nunha porcentaxe do 80 por cento, no eixe 1, prioridade de investimento 8.3, obxectivo específico 8.3.1 no marco de programa operativo FSE Galicia 2014-2020
Santiago de Compostela, 2 de maio de 2019
DECRETO 50/2019, do 2 de maio, polo que se aproba o cambio de titularidade, a prol do Concello de Ponte Caldelas, da estrada EP-0202 (PO-255-Pazos) desde o punto quilométrico 0+000 ao punto quilométrico 0+340.
Consellería de Infraestruturas e Mobilidade — III. Outras disposicións — 24/05/2019

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados mediante decreto da Xunta de Galicia, por proposta da consellería competente en materia de estradas, e logo do acordo entre as administracións afectadas.
Por outra parte, a citada Lei de estradas dispón, no artigo 9.7, que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
A Deputación Provincial de Pontevedra e o Concello de Ponte Caldelas asinaron un convenio de colaboración, o día 22 de xuño de 2018, para levar a cabo a execución do proxecto de construción de senda peonil na EP-0206 Ponte Caldelas-Parada-Xustáns. Este convenio recollía na súa cláusula cuarta a obriga do Concello de Ponte Caldelas de solicitar a transferencia da vía EP-0202 (PO-255-Pazos) duns 340 metros de lonxitude, unha vez realizadas as obras recollidas no proxecto.
O Pleno da Corporación provincial, o día 30 de novembro de 2018, aprobou a proposta do cambio de titularidade a prol do Concello de Ponte Caldelas.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día dous de maio de dous mil dezanove,
Artigo 1
Aprobar o cambio de titularidade, a prol do Concello de Ponte Caldelas, da estrada EP-0202 (PO-255- Pazos), desde o punto quilométrico 0+000 ao punto quilométrico 0+340.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Ponte Caldelas deberá modificar o seu catálogo de estradas para incluír o cambio de titularidade a que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Correspóndelle ao Concello de Ponte Caldelas, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que lle poida corresponder como nova Administración titular das estradas.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia.
Santiago de Compostela, dous de maio de dous mil dezanove
EXTRACTO da Resolución do 22 de maio de 2019, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2019 (código de procedemento PR949A).
Vicepresidencia e Consellería de Presidencia, Administracións Públicas e Xustiza — III. Outras disposicións — 24/05/2019

BDNS: 456907.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias das axudas concedidas ao abeiro destas bases reguladoras os clubs deportivos galegos, sociedades anónimas deportivas e as federacións deportivas galegas.
Segundo. Obxecto
Esta resolución ten por obxecto aprobar as bases reguladoras polas cales se rexerá a convocatoria de subvencións da Secretaría Xeral para o Deporte, en réxime de concorrencia competitiva, para a adquisición de equipamentos deportivos que se recollen no anexo II, Relación de equipamento (código de procedemento PR949A).
Terceiro. Bases reguladoras
Resolución do 22 de maio 2019 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2019 (código de procedemento PR949A).
Cuarto. Importe
Para o exercicio económico do ano 2019, o crédito orzamentario para financiar estas axudas é de 603.700,00 €, con cargo á aplicación orzamentaria 04.40.441A.780.1, Convocatoria para equipamento deportivo ás entidades deportivas, dos orzamentos xerais da Comunidade Autónoma de Galicia para o ano 2019.
Quinto. Prazo para presentar as solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 22 de maio de 2019
EXTRACTO da Resolución do 16 de maio de 2019, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas, e se procede á súa convocatoria para o ano 2019 (código de procedemento PR945C).
Vicepresidencia e Consellería de Presidencia, Administracións Públicas e Xustiza — III. Outras disposicións — 24/05/2019

BDNS (Ident.): 456882.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarios das subvencións os clubs deportivos, as sociedades anónimas deportivas e as seccións deportivas de Galicia, inscritos, en todos os casos, no Rexistro de Entidades Deportivas de Galicia.
Segundo. Obxecto
Esta resolución ten por obxecto aprobar as bases reguladoras polas que se rexerá a convocatoria de subvencións da Secretaría Xeral para o Deporte, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas.
Terceiro. Bases reguladoras
Resolución do 16 de maio de 2019, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas, e se procede á súa convocatoria para o ano 2019 (código de procedemento PR945C).
Cuarto. Importe
Para conceder estas subvencións destinaranse 1.920.000,00€, con cargo á aplicación orzamentaria 04.40.441A.481.0, dos orzamentos xerais da Comunidade Autónoma de Galicia para o ano 2019.
Quinto. Prazo para presentar as solicitudes
O prazo para presentar as solicitudes será dun mes, contado desde o día seguinte ao da publicación desta resolución.
Santiago de Compostela, 16 de maio de 2018
RESOLUCIÓN do 5 de setembro de 2019, do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, relativa á normativa sobre a cal versarán as probas.
Consellería de Infraestruturas e Mobilidade — III. Outras disposicións — 17/09/2019

En sesión do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante a Resolución do 20 de marzo de 2019, da Dirección Xeral de Mobilidade (Diario Oficial de Galicia núm. 66, do 4 de abril), de conformidade co disposto no número 4 da base primeira da mencionada resolución, tendo en conta que a data de remate do prazo de presentación de solicitudes foi o 5 de xuño de 2019 e que nesa data estaban vixentes simultaneamente dúas versións do ADR, acordouse que a versión de ADR sobre a cal versarán os exercicios será a vixente inmediatamente antes da entrada en vigor da nova versión (ADR 2017).
Santiago de Compostela, 5 de setembro de 2019
RESOLUCIÓN do 5 de setembro de 2019, da Dirección Xeral de Educación, Formación Profesional e Innovación Educativa, pola que se fai pública a relación de centros autorizados para impartir ciclos formativos plurilingües (Estrela PluriFP), así como os ciclos formativos autorizados, no curso 2019/20.
Consellería de Educación, Universidade e Formación Profesional — III. Outras disposicións — 17/09/2019

Mediante a Resolución do 13 de maio de 2019, da Dirección Xeral de Educación, Formación Profesional e Innovación Educativa (DOG do 24 de maio), fíxose público o anuncio da convocatoria pola que se regulan os ciclos formativos plurilingües (Estrela PluriFP), para o curso 2019/20.
A disposición décimo terceira da resolución desta convocatoria establece que o director xeral de Educación, Formación Profesional e Innovación Educativa ditará unha resolución que conteña a relación de centros autorizados para impartir ciclos formativos plurilingües e que se publicará no
Diario Oficial de Galicia
.
En virtude do exposto anteriormente,
Primeiro. Publicar a relación de centros autorizados para impartir ciclos formativos plurilingües (Estrela PluriFP) no curso 2019/20, así como os ciclos formativos autorizados.
Segundo. Contra esta resolución poderase interpoñer recurso de alzada ante a conselleira de Educación, Universidade e Formación Profesional no prazo dun mes, contado a partir do día seguinte ao da súa publicación no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 5 de setembro de 2019
RESOLUCIÓN do 3 de setembro 2019 pola que se dá publicidade aos convenios subscritos no segundo cuadrimestre do ano 2019.
Instituto de Estudos do Territorio — III. Outras disposicións — 13/09/2019

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) impón a cada consellería ou entidade da Xunta de Galicia a obriga de remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto de Estudos do Territorio no segundo cuadrimestre do ano 2019, que se incorpora como anexo a esta resolución.
Santiago de Compostela, 3 de setembro de 2019
ORDE do 10 de setembro de 2019 pola que se modifica o prazo de presentación da licenza municipal de obra e dos diferentes permisos administrativos previstos na Orde do 16 de maio de 2019 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para as persoas agricultoras mozas, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2019 (códigos de procedemento MR405A, MR404A e MR405B).
Consellería do Medio Rural — III. Outras disposicións — 13/09/2019

A Orde do 16 de maio de 2019 (publicada no DOG nº 94, o 20 de maio de 2019) pola que se convocan para o ano 2019 as axudas para o apoio aos investimentos nas explotacións agrícolas, para a creación de empresas para as persoas agricultoras mozas, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, establece no artigo 21 como prazo máximo para presentar a correspondente licenza municipal de obras ou calquera outro permiso administrativo o 15 de setembro do 2019.
E ante as peticións de diferentes organismos para prolongar o dito prazo co fin de poder emitir os preceptivos permisos, cómpre ampliar o dito prazo de presentación da licenza municipal e do resto dos permisos administrativos.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Modificación do prazo de presentación de permisos administrativos
A data de presentación da licenza municipal e do resto dos permisos administrativos prevista no artigo 21 da Orde do 16 de maio de 2019 ata o 15 de setembro de 2019 amplíase ata o 15 de outubro de 2019, inclusive.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de setembro de 2019
RESOLUCIÓN do 4 de setembro de 2019 pola que se dá publicidade aos convenios de colaboración subscritos no segundo cuadrimestre do ano 2019.
Academia Galega de Seguridade Pública — III. Outras disposicións — 13/09/2019

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos pola Academia Galega de Seguridade Pública nos meses de maio, xuño, xullo e agosto do ano 2019, que se incorpora como anexo a esta resolución.
A Estrada, 4 de setembro de 2019
RESOLUCIÓN do 2 de setembro de 2019, da Dirección Xeral de Relacións Exteriores e coa Unión Europea, pola que se fan públicas as bolsas concedidas ao abeiro da Orde do 14 de maio de 2019 pola que se establecen as bases reguladoras para a concesión das bolsas de formación de persoas expertas en cooperación internacional para o desenvolvemento e se convocan para o ano 2019 (código de procedemento PR809A).
Vicepresidencia e Consellería de Presidencia, Administracións Públicas e Xustiza — III. Outras disposicións — 16/09/2019

Conforme o establecido na base décimo quinta da Orde do 14 de maio de 2019, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras para a concesión das bolsas de formación de persoas expertas en cooperación internacional para o desenvolvemento e se convocan para o ano 2019 (código de procedemento PR809A), publicarase no
Diario Oficial de Galicia
a relación das subvencións concedidas, con indicación da norma reguladora, persoas beneficiarias, crédito orzamentario, contía e finalidade da subvención.
Con estas bolsas preténdese apoiar a formación de persoas expertas en cooperación para o desenvolvemento, coa finalidade de complementar a formación académica das persoas tituladas universitarias con estadías na sede da Dirección Xeral de Relacións Exteriores e coa Unión Europea ou nas unidades de cooperación no exterior (UCE) dependentes da Axencia Española de Cooperación Internacional para o Desenvolvemento.
Na súa virtude,
Publicar no
Diario Oficial de Galicia
a relación das bolsas concedidas por Resolución do 7 de agosto de 2019 do director xeral de Relacións Exteriores e coa Unión Europea, de conformidade coa disposición adicional quinta da Orde do 14 de maio de 2019 (DOG núm. 100, do 28 de maio) e segundo se detalla no anexo desta resolución.
Santiago de Compostela, 2 de setembro de 2019
RESOLUCIÓN do 5 de setembro de 2019, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei 1/2019, do 22 de abril, de rehabilitación e de rexeneración e renovación urbanas de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/09/2019

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 5 de setembro de 2019
Segundo Acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei 1/2019, do 22 de abril, de rehabilitación e de rexeneración e renovación urbanas de Galicia.
A Comisión Bilateral de Cooperación Administración xeral do Estado-Comunidade Autónoma de Galicia adoptou o siguinte acordo:
1. Como continuación do acordo asinado o día 12 de xullo de 2019 para iniciar negociacións coa finalidade de resolver as discrepancias manifestadas en relación cos artigos 26.3, 27.a) e 36.4 da Lei 1/2019, do 22 de abril, de rehabilitación e de rexeneración e renovación urbanas de Galicia, amplíase o obxecto deste aos artigos 13.4, 15.5.a) e 44.1 e 2 da Lei 1/2019, do 22 de abril, de rehabilitación e de rexeneración e renovación urbanas de Galicia.
2. Designar un grupo de traballo para propoñer á Comisión Bilateral de Cooperación a solución que proceda.
3. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir o presente acordo no Boletín Oficial del Estado e no Diario Oficial de Galicia.
Madrid, 26 de xullo de 2019
CORRECCIÓN DE ERROS. Decreto 19/2019, do 21 de febreiro, polo que se regulan as medallas ao mérito de protección civil de Galicia e outras condecoracións.
Vicepresidencia e Consellería de Presidencia, Administracións Públicas e Xustiza — I. Disposicións xerais — 05/03/2019

Advertido erro por omisión do anexo VIII do Decreto 19/2019, do 21 de febreiro, polo que se regulan as medallas ao mérito de protección civil de Galicia e outras condecoracións, publicado no Diario Oficial de Galicia núm. 44, do 4 de marzo de 2019, cómpre a publicación do referido anexo.
CORRECCIÓN DE ERROS. Decreto 163/2018, do 13 de decembro, polo que se establece a estrutura orgánica da Consellería de Cultura e Turismo.
Consellería de Cultura e Turismo — I. Disposicións xerais — 28/02/2019

Advertidos erros no citado decreto, publicado no Diario Oficial de Galicia número 243, do 21 de decembro de 2018, cómpre efectuar as seguintes correccións:
Na páxina 53199, o punto 1.j) do artigo 17 pasa a ser o punto 1.k) do mesmo artigo.
Na páxina 53199, o punto 1.j) do artigo 17 debe dicir: «Asumir a vicepresidencia do Consello Territorial de Patrimonio Cultural de Galicia».
Na páxina 53200, no punto 3.1.c) do artigo 17, onde di:«Asumir a vicepresidencia da Comisión Territorial de Patrimonio Histórico Galego», debe dicir: «Asumir a secretaría do Consello Territorial de Patrimonio Cultural de Galicia».
ORDE do 19 de febreiro de 2019 pola que se modifica a composición do Consello Social da Universidade de Vigo.
Consellería de Educación, Universidade e Formación Profesional — II. Autoridades e persoal — 27/02/2019

Mediante Orde do 10 de novembro de 2016 (DOG do 13 de decembro), fíxose pública a composición do Consello Social da Universidade de Vigo.
A Lei 6/2013, do 13 de xuño, do Sistema Universitario de Galicia, establece que o Consello Social estará integrado por un máximo de trinta e unha persoas membros.
O artigo 77.3 da citada Lei 6/2013 establece que «a representación dos intereses sociais no consello social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do consello social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades».
A condición de persoa membro do consello social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
O Consello Social da Universidade de Vigo remite á Consellería de Educación, Universidade e Formación Profesional o día 15 de febreiro de 2019 escrito no que comunica a designación de Rosa María Sánchez Gándara como representante no Consello Social da Universidade de Vigo, en substitución de José Manuel Pérez Canal.
Por todo isto, proponse a publicación, mediante orde da consellería, do seguinte nomeamento:
Rosa María Sánchez Gándara como representante das organizacións empresariais máis representativas dos sectores estratéxicos da economía galega na área de influencia de Ourense, no Consello Social da Universidade de Vigo.
O artigo 77.4 da Lei 6/2013, do 13 de xuño, establece que os acordos de designación de membros do consello social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Rosa María Sánchez Gándara como representante das organizacións empresariais máis representativas dos sectores estratéxicos da economía galega na área de influencia de Ourense, no Consello Social da Universidade de Vigo.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 19 de febreiro de 2019
CORRECCIÓN DE ERROS. Lei 3/2018, do 26 de decembro, de medidas fiscais e administrativas.
Presidencia da Xunta de Galicia — I. Disposicións xerais — 01/03/2019

Advertidos erros na publicación da Lei 3/2018, do 26 de decembro, de medidas fiscais e administrativas, publicada no
Diario Oficial de Galicia
núm. 247, do 28 de decembro, procede facer as oportunas correccións no sentido que se indica a seguir.
Na páxina 54342, na alínea Catro do artigo 4:
– Onde di: «4. A condición de familia numerosa...», debe dicir: «3. A condición de familia numerosa...».
– Onde di: «5. A adquisicion da vivenda...», debe dicir: «4. A adquisición da vivenda...».
Na páxina 54343, na alínea Catro do artigo 4:
– Onde di: «6. No caso de que o inmoble....», debe dicir: «5. No caso de que o inmoble...».
Na páxina 54343, na alínea Cinco do artigo 4:
– Onde di: «4. A adquisicion da vivenda...», debe dicir: «3. A adquisición da vivenda...».
– Onde di: «5. No caso de que o inmoble...», debe dicir: «4. No caso de que o inmoble...».
Na páxina 54347, na alínea dezasete do artigo 5:
– Onde di: «... a l+etra a) do apartado III», debe dicir: «... a letra a) do apartado III».
RESOLUCIÓN do 18 de febreiro de 2019, da Xerencia de Xestión Integrada de Ferrol, pola que se anuncia a designación das asociacións de pacientes que forman parte do Consello Asesor de Pacientes da Área de Ferrol.
Servizo Galego de Saúde — III. Outras disposicións — 07/03/2019

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime xurídico de funcionamento dos consellos asesores de pacientes da área, anúnciase que as asociacións que forman parte do Consello Asesor da Área Sanitaria de Ferrol son as seguintes
Ferrol, 18 de febreiro de 2019